Javaslat A TANÁCS VÉGREHAJTÁSI HATÁROZATA a Portugáliának nyújtandó uniós pénzügyi támogatásról szóló 2011/344/EU végrehajtási határozat módosításáról /* COM/2012/0142 final - 2012/0071 (NLE) */





INDOKOLÁS 2011. május 17-én a Tanács Portugália kérésére pénzügyi támogatást nyújtott az országnak (2011/344/EU tanácsi végrehajtási határozat), amelynek célja a bizalom visszaállítására, a gazdaság fenntartható növekedéséhez való visszatérés lehetővé tételére, valamint Portugália, az euróövezet és az EU pénzügyi stabilitásának megőrzésére irányuló határozott gazdasági és pénzügyi reformprogramhoz való hozzájárulás. A 2011/344/EU határozat 3. cikkének (9) bekezdésével összhangban a Bizottság az IMF-fel együtt és az EKB-val összeköttetésben elvégezte az egyeztetett intézkedések végrehajtása terén elért előrelépésre, valamint eredményességükre és gazdasági-társadalmi hatásukra vonatkozó harmadik értékelést. Figyelembe véve az újabb gazdasági, költségvetési és pénzügyi fejleményeket, valamint a szakpolitikai fellépéseket, a Bizottság szükségesnek tartja a támogatást alátámasztó gazdaságpolitikai feltételek korlátozott módosítását a program célkitűzéseinek biztosítása érdekében, amint azt a tanácsi végrehajtási határozat javasolt módosításának preambulumbekezdései kifejtik. 2012/0071 (NLE) Javaslat A TANÁCS VÉGREHAJTÁSI HATÁROZATA a Portugáliának nyújtandó uniós pénzügyi támogatásról szóló 2011/344/EU végrehajtási határozat módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendeletre[1] és különösen annak 3. cikke (2) bekezdésére, tekintettel az Európai Bizottság javaslatára, mivel: (1)(1) A 2011/344/EU tanácsi végrehajtási határozat 3. cikkének (9) bekezdésével összhangban a Bizottság a Nemzetközi Valutaalappal (IMF) együtt és az Európai Központi Bankkal (EKB) összeköttetésben elvégezte a hatóságok által az egyeztetett intézkedések végrehajtása terén elért előrelépésre, valamint az egyeztetett intézkedések eredményességére és gazdasági-társadalmi hatására vonatkozó harmadik értékelést. (2)(2) Az értékelés során megállapítást nyert, hogy a 2011. év negyedik negyedévére meghatározott feltételeknek való megfelelés kielégítő volt. 2011-ben az államháztartási hiány a GDP 5,9 %-ában meghatározott célérték alá csökkent és jelenleg a GDP körülbelül 4 %-ára becslik, bár ez a csökkenés elsősorban annak az egyszeri intézkedésnek köszönhető, amellyel a bankok mintegy 6 milliárd EUR-s (a GDP körülbelül 3,5 %-a) nyugdíjalapját transzferálták az állami társadalombiztosítási rendszerbe. A 2012. évi költségvetés összhangban van a programnak megfelelően meghatározott, a GDP 4,5 %-át kitevő hiánycél teljesítésével. Tovább folytatódnak a pénzügyi rendszer stabilitását támogató szakpolitikai erőfeszítések. A portugál bankok a program által előírt magasabb tőkekövetelmények teljesítésén dolgoznak, figyelembe véve az Európai Bankhatóságnak az államadósság piaci áron történő értékelésére, a speciális helyszíni vizsgálati programra, valamint a bankok nyugdíjalapjainak a társadalombiztosítási rendszerbe történő transzferjére vonatkozó követelményeiből eredő következményeket is. A munkaerő- és termékpiaci reformok is haladnak előre: megállapodás jött létre a szociális partnerekkel egy széleskörű és ambiciózus munkaerő-piaci reformról és a versenyjogi kerettörvény jelentős, a versenypolitika hatékony végrehajtásának feltételeit megteremtő felülvizsgálatát terjesztették a parlament elé. A privatizációs program az új keretjogszabály szerint kerül végrehajtásra. Lezárult az energiavállalat (EDP) és az energiahálózati vállalat (REN) eladása, elkészült az állami tulajdonú vállalatok szerkezetátalakítására vonatkozó stratégia. Folyamatban van a közbeszerzés és a lakáspiac jogszabályi keretének javítása és korszerűsítése. Az igazságszolgáltatási rendszer reformja jól halad, ELFOGADTA EZT A HATÁROZATOT: 1. cikk A 3. cikkben 1. a (6) bekezdés helyébe a következő szöveg lép: „(6) Portugália az egyetértési megállapodásban részletezett feltételekkel összhangban 2012 során elfogadja a következő intézkedéseket: a) A b) és c) pontban meghatározott, legalább 9,8 milliárd EUR-t kitevő intézkedéseket bele kell foglalni a 2012. évi költségvetésbe. A 2012. évi költségvetési fejleményekből eredő lehetséges rések kitöltése érdekében további intézkedéseket kell hozni, főként a kiadási oldalon. A kormány márciusban kiegészítő költségvetést fogad el, amely különböző elemeket tartalmaz, például a bankok nyugdíjalapjának a társadalombiztosítási rendszerbe történő transzferjéből eredő következmények, a Madeira autonóm régióval kötött megállapodás, a gazdasági kilátások romlásának adóügyi következményei, az alacsonyabb kamatkifizetések és a hátralékok rendezésének stratégiája. A kiegészítő költségvetés változatlanul hagyja a 2012-es államháztartási hiánycélt (ami a GDP 4,5 %-ának felel meg). b) Portugália arra törekszik, hogy 2012-ben legalább 6,8 milliárd EUR-val csökkentse a kiadásokat, többek között a következők révén: a közszférában foglalkoztatottak számának és bérének csökkentése; megszorítások a nyugdíjak terén; a központi államigazgatás teljes körű átszervezése, a redundanciák és egyéb hatékonysági problémák megszüntetése; az állami tulajdonú vállalatok felé teljesített transzferek csökkentése; az önkormányzatok és körzetek számának csökkentése; megszorítások az oktatás és az egészségügy terén; alacsonyabb transzfer a regionális és helyi hatóságoknak; valamint a tőkekiadások és egyéb kiadások csökkentése a programban meghatározottak szerint. c) A bevételi oldalon Portugália mintegy 3 milliárd EUR-t kitevő bevételi intézkedéseket hajt végre, többek között a következőket: a héa alapjának szélesítése az adókedvezmények csökkentése és a csökkentett, közepes, illetve magas adókulcsú termékek és szolgáltatások listájának átrendezése révén; a jövedéki adók növelése; a társasági adó és a személyi jövedelemadó alapjának szélesítése az adókedvezmények és a különleges adóprogramok csökkentése révén; a nyugdíjakra és a munkavégzésből származó jövedelemre alkalmazott személyijövedelemadó-kedvezmények közötti konvergencia biztosítása; valamint az ingatlanadózás módosítása a mentességek számának jelentős csökkentése révén. Ezeket az intézkedéseket az adócsalás, a csalás és az adójogszabályok be nem tartása elleni küzdelmet célzó fellépéssel kell kiegészíteni. d) Portugália intézkedéseket fogad el az államháztartás irányításának megerősítésére. Portugália végrehajtja az új költségvetési kerettörvényben rögzített intézkedéseket, ideértve egy középtávú költségvetési keret kidolgozását, és létrehoz egy független költségvetési tanácsot. Jelentősen meg kell erősíteni a helyi és regionális szintű költségvetési keretet, különösen az egyes finanszírozási törvényeknek a költségvetési kerettörvény követelményeihez való hozzáigazításának főbb lehetőségeire vonatkozó javaslat előterjesztése révén. Portugália fokozza az államháztartási beszámolást és az államháztartás felügyeletét, valamint megerősíti a költségvetési végrehajtási szabályokat és eljárásokat. A portugál kormány stratégiát dolgoz ki a hátralékok érvényesítésére és rendezésére. A stratégia tartalmazza a hitelezők kifizetése kapcsán alkalmazandó rangsorolási kritériumokat, valamint a valamennyi szektorban tisztességes és átlátható hátralékrendezési eljárásokat biztosító irányítási intézkedéseket. Portugália a költségvetési kockázatok PPP-szerződések megkötése előtti értékelésére megerősített jogi és intézményi keretet állít fel. Hasonlóképpen, Portugália jogszabályt fogad el az állami tulajdonú vállalatok létrehozásának és működésének központi, regionális és helyi szintű szabályozására. Portugália mindaddig nem köt új PPP-szerződést és nem hoz létre új állami tulajdonú vállalatot, amíg végre nem hajtották a felülvizsgálatokat és életbe nem lépett az új jogi struktúra. e) A portugál önkormányzati igazgatási rendszer jelenleg 308 önkormányzatból és 4259 körzetből áll. Portugália konszolidációs tervezetet dolgoz ki ezen entitások átszervezése és számuk jelentős csökkentése érdekében. Ezek a változások a következő önkormányzati választási ciklus kezdetével lépnek hatályba. f) Portugália egyetlen intézmény létrehozása, az önkormányzati irodák számának csökkentése és az adóhatározatok elleni fellebbezési rendszerben még meglévő szűk keresztmetszetek felszámolása révén korszerűsíti adóigazgatását. g) Portugália végrehajtja a Madeira autonóm régióval kötött pénzügyi megállapodásokat. h) Portugália intézkedéseket fogad el a központi, regionális és helyi szintű állami tulajdonú vállalatok hatékonyságának és fenntarthatóságának növelése érdekében. Portugália stratégiát fogad el az állami tulajdonú vállalatok szerkezetátalakítására, eladósodottságának csökkentésére és piaci finanszírozásuk feltételeinek javítására. Portugália végrehajtja e stratégiát annak érdekében, hogy 2012 végére ágazati szinten működési egyensúlyt érjen el. i) Portugália folytatja a privatizációs program végrehajtását. 2012 során mindenekelőtt a GALP, a TAP és az ANA vállalatokban meglévő állami részesedéseket kell értékesíteni, valamint el kell indítani a Comboios de Portugal teherszállítási ágának, valamint a Correios de Portugalnak és számos kisebb vállalatnak a privatizációját. Stratégiát kell kidolgozni a „Parpublica” számára, mérlegelve felszámolását vagy a központi kormányzattal való konszolidálását. j) Portugália végrehajtja a munkanélküli-biztosítási rendszert megreformáló jogszabályt, többek között csökkenti a munkanélküli-biztosítási ellátás maximális időtartamát, a szociális támogatási index 2,5-szeresére korlátozza a munkanélküli-járadék felső határát, fokozatosan csökkenti a járadék összegét a munkanélküliség időtartama alatt, csökkenti a minimális járulékfizetési időszakot, a munkanélküli-biztosítást pedig kiterjeszti az önfoglalkoztatók bizonyos kategóriáira. k) A kormány javaslatot dolgoz ki a végkielégítések rendszerének összehangolására és a végkielégítések szintjének az uniós átlagra (8–12 nap ledolgozott évenként) csökkentésére, továbbá kompenzációs alapot hoz létre a végkielégítésekre. l) Mérséklik a túlmunka díjazására vonatkozó szabályok szigorúságát, és rugalmasabb munkaidő-beosztást vezetnek be. m) Portugália a makrogazdasági egyensúlytalanságok korrekciója érdekében ösztönzi a munkahelyteremtésre és a vállalkozások versenyképességének javítására irányuló célkitűzésekkel összhangban lévő bérfejlesztést. A program ideje alatt a minimálbérek növelésére kizárólag akkor kerül sor, ha azt a gazdasági és munkaerő-piaci fejlemények indokolják. Intézkedéseket hoznak a jelenlegi béralkurendszerekben fellelhető hiányosságok rendezésére, ideértve a kollektív szerződések kiterjesztési feltételeit és módját újradefiniáló, valamint a vállalati szintű megállapodásokat megkönnyítő jogszabályokat. A kiterjesztések alkalmazását ezen intézkedések meghozataláig felfüggesztik. n) A jelenlegi gyakorlatok felülvizsgálatát és egy egyeztetett cselekvési tervet követően megerősítik az aktív munkaerő-piaci politikákat. o) Cselekvési tervet készítenek a középfokú oktatás, valamint a szakoktatás és -képzés minőségének javítására. p) Az igazságszolgáltatási rendszer működését javítják az igazságszolgáltatási reform ütemtervében javasolt intézkedések végrehajtása, valamint a még lezáratlan ügyek feldolgozása és auditálása révén, annak érdekében, hogy az intézkedéseket a bírósági hátralékok felszámolására és az alternatív vitarendezési eljárások elősegítésére irányítsák. q) Portugália folytatja a gazdaság verseny előtti megnyitását. A portugál kormány meghozza a szükséges intézkedéseket annak biztosítására, hogy cselekvései nyomán ne keletkezzenek akadályok a tőke szabad áramlása előtt, különösen pedig annak biztosítására, hogy részvényesi minőségében se a portugál állam, se bármely állami szerv ne kössön olyan megállapodásokat, amelyek akadályozhatják a tőke szabad áramlását vagy befolyásolhatják a vállalatok vezetőség általi ellenőrzését. A szakmai képesítésekre vonatkozó keret javításával és a szabályozott szakmákra vonatkozó korlátozások megszüntetésével liberalizálni kell a szakmai szolgáltatásokat. Az építési és ingatlanszolgáltatások terén Portugália könnyíti a határokon átnyúlóan működő szolgáltatókkal szembeni követelményeket és megvizsgálja a szolgáltatók letelepedése előtt álló akadályokat. r) Javítani kell a versenypolitikai és szabályozási keretet. Portugália megerősíti a főbb nemzeti szabályozó hatóságok függetlenségét és erőforrásait; a versenyjogi szabályok érvényesítési sebességének és hatékonyságának javítása érdekében elfogadja a versenyjogi törvénytervezetet; és működőképessé teszi a versenyjogi, szabályozási és felügyeleti bíróságot. s) Az energiaágazatban Portugália intézkedéseket hoz a belépés megkönnyítésére, az ibériai gázpiac létrehozásának ösztönzésére, és további lépéseket tesz a harmadik uniós energiacsomag teljes körű átültetése érdekében. Portugália intézkedéseket hoz a villamosenergia-termelés támogatási és kompenzációs programjainak felülvizsgálatára. Portugália intézkedéseket hoz a túlzott mértékű bérleti díjak csökkentésére és az energiatarifa terén fennálló adósság 2020-ig történő megszüntetésére, a teljesítménygarancia kompenzációs rendszereire, a különleges programokra (megújuló energiaforrások a pályázati eljárás keretében odaítéltek kivételével és a kapcsolt energiatermelés) és a rendes programokra (a szerződéses egyensúly fenntartási költségeire (CMEC-k) és az energiavásárlási megállapodásokra (CAE-k)) összpontosítva. t) A többi hálózatos iparág, különösen a közlekedés, a telekommunikáció és a postai szolgáltatások tekintetében Portugália további intézkedéseket fogad el a verseny és a rugalmasság ösztönzésére. u) Portugália elfogadja a felülvizsgált közbeszerzési kódexet és a közbeszerzésre vonatkozó szabályokat, hozzájárulva ezzel az üzleti környezet versenyképességének fokozásához és a közkiadások hatékonyabbá tételéhez. v) A bérlők és bérbe adók kötelezettségeinek további kiegyenlítése, a felújítások ösztönzésének fokozása, valamint a piac rugalmasabbá és dinamikusabbá tétele érdekében Portugália végrehajtja a lakásbérleti piacra vonatkozó jogszabályokat.” 2. a (8) bekezdés b) pontja helyébe a következő szöveg lép: „b) szorosan követi a bankok által a legkésőbb 2012 végére 10 %-os alaptőke-megfelelési mutató elérésére benyújtott tervet. Az államadósság – az Európai Bankhatóság által előírtaknak megfelelően – piaci árak alapján történő értékeléséből eredő tőkekövetelményeket a speciális helyszíni vizsgálati programból és a bankok nyugdíjalapjainak a társadalombiztosítási rendszerbe történő transzferálásából fakadó, tőkére vonatkozó következményekkel együtt 2012 júniusára kell teljesíteni. Amennyiben a bankok nem tudják időben teljesíteni a tőkekövetelmény-küszöböt, átmenetileg állami forrásból igényelhetnek tőkét, ami a program keretében létrehozott, 12 milliárd EUR-s banki fizetőképességi támogatási eszközön keresztül áll a magántulajdonú bankok rendelkezésére.” 3. a (8) bekezdés c) pontja helyébe a következő szöveg lép: „c) biztosítja a banki ágazatban a kiegyensúlyozott és szabályos tőkeáttétel-csökkentést, ami továbbra is kritikus fontosságú a finanszírozási egyensúlytalanságok tartós megszüntetése érdekében. A bankok pénzügyi finanszírozási terveinek célja a hitel–betét arány nagyjából 120 százalékos indikatív értékre csökkentése a program végére, és az eurórendszer általi finanszírozásra való támaszkodás mértékének csökkentése a program időtartama alatt. E finanszírozási terveket negyedévente felülvizsgálják.” 4. a (8) bekezdés e) pontja helyébe a következő szöveg lép: „e) biztosítja az állami tulajdonban lévő Caixa Geral de Depósitos (CGD) racionalizálását annak érdekében, hogy az alapvető banki tevékenységekkel foglalkozó ágának tőkealapját a szükségleteknek megfelelően növelni lehessen. A biztosítási üzletág értékesítésére várhatóan 2012-ben kerül sor, közvetlenül a végső vásárló felé, és az ügylet várhatóan hozzájárul az adott év további tőkeszükségleteinek teljesítéséhez; eközben a CGD folytatja a nem stratégiai eszközök értékesítésére irányuló erőfeszítéseit. Amennyiben e szükségletek nem elégíthetők ki a csoporton belüli forrásból 2012 júniusának végéig, a CGD-nek a banki fizetőképességi támogatási eszközön kívüli készpénztartalékokból nyújtanak kormányzati tőketámogatást.” 5. a (8) bekezdés f) pontja helyébe a következő szöveg lép: „f) biztosítja, hogy a bankok nyugdíjalapjából az állami társadalombiztosítási rendszerbe végrehajtott részleges átvezetéshez kapcsolódó bevételek az uniós állami támogatási szabályok tiszteletben tartása mellett kerülnek felhasználásra. Szigorú támogathatósági feltételek mellett maximum 3 milliárd EUR-s, a bankoktól a kormány felé történő hitelátruházást hajt végre, miközben fenntartja az adós szerződéses kötelezettségeit.” 6. a (8) bekezdés g) pontja helyébe a következő szöveg lép: „g) hatékonyabb stratégiát dolgoz ki és hajt végre a különleges célú gazdasági egységek értékcsökkenést elszenvedett eszközeinek szanálására azzal a céllal, hogy ésszerű időn belül maximalizálja az adófizetők bevételeit.” 7. a (8) bekezdés i) pontja helyébe a következő szöveg lép: „i) biztosítja, hogy a bankok a speciális helyszíni vizsgálat rendelkezésre álló eredményeit 6 %-os alaptőkeküszöbbel beépítsék a stressztesztbe.” 8. a (8) bekezdésben a j) pontot el kell hagyni. 2. cikk Ennek a határozatnak a címzettje Portugália. 3. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, a Tanács részéről az elnök [1] HL L 118., 2010.5.12., 1. o.